Gribtainių piliakalnis

Gribtainių, Gribtanių piliakalnis, Saukos piliakalnis () – piliakalnis Latvijoje, Sėloje, Jekabpilio savivaldybės teritorijoje, Elkšnių valsčiuje, Saukos ežero rytiniame krante.Gribtainių, Saukos piliakalnis. Vietos Saugomas valstybės, valstybinės reikšmės kultūros paminklas, VKPAI Nr. 900.Latvijos kultūros paminklų apsaugos inspekcija Pasiekiamas keliu Druvos – Sauka – Viesytė ties Mazgribtainiais. 

 Piliakalnis 
Piliakalnis įrengtas 11 m aukščio atskiroje kalvoje Saukos ežero rytiniame krante, iš pietų ir šiaurės apsaugotoje nedidelių upelių, iš rytų – pelkės. Piliakalnį 1898 m. lankė Augustas Bilenšteinas, 1924 m. birželio 20 d. žvalgė Ernestas Brastinis, 1968 m. nedidelius tyrimus atliko Janis Grauduonis. Nustatyta, kad piliakalnis apgyvendintas II a., vėliau daug kartų tvirtintas, todėl aikštelė ir šlaitai gerokai pakeisti. Rasta šiek tiek keramikos.

Piliakalnio vakarų šlaitą skalauja ežero vandenys. Į rytus nuo piliakalnio yra kitas kalnelis, kuris, kaip manoma, buvo naudojamas kulto reikalams. 1,3 km į rytus yra akmuo su „velnio pėda“, 1,7 km – 165,4 m aukščio Ormanių kalnas.

 Šaltiniai 

Kategorija:Latvijos piliakalniai
Kategorija:Elkšnių valsčius